খেল চলি থকাৰ মাজত গেলেৰীত বহি প্ৰেম বা বিবাহৰ প্ৰস্তাৱ দিয়াটো নতুন কথা নহয়। বৰঞ্চ ই বৰ্তমান এক ফেশ্বনো হৈ পৰিছে। বিশ্বকাপৰ দৰে ডাঙৰ খেলবোৰতো এইটো মাজে মাজে ঘটে।
আজি টী-২০ বিশ্বকাপৰ ভাৰত-নেডাৰলেণ্ডৰ খেলখনতো একেই ঘটনা ঘটিল। চিডনী ক্ৰিকেট গ্ৰাউণ্ডত এজন ভাৰতীয় অনুৰাগীয়ে গেলেৰীত তেওঁৰ প্ৰেমিকাক প্ৰেমৰ প্ৰস্তাৱ দিলে। আৰু সেই প্ৰস্তাৱত সঁহাৰি দিবলৈ বেছি পলম নকৰিলে প্ৰেমিকায়ো। তেওঁ 'য়েছ' বুলিয়েই ক'লে।
দুৰন্ত এই প্ৰেমিকৰ প্ৰস্তাৱৰ ভিডিঅ' সামাজিক মাধ্যমত ইতিমধ্যে ভাইৰেল হৈ পৰিছে।
নেডাৰলেণ্ডে বেটিং কৰি থকাৰ সময়তে এই ঘটনাটো সংঘটিত হৈছিল। তেওঁলোকৰ ইনিংছৰ সপ্তম অভাৰ চলি আছিল। হাৰ্ডিক পাণ্ডিয়াই বলিং কৰি আছে। তেওঁ প্ৰথম বলটো বল কৰাৰ পিছতেই কেমেৰাই গেলেৰীত দুই সমৰ্থকক ধৰা পেলালে।
যুৱকজনক তেতিয়াই নিজৰ পকেটৰ পৰা আঙুঠি এটা উলিয়াই প্ৰেমিকাক পিন্ধাই দিয়া দেখা গৈছিল। চাৰিওফালৰ অনুৰাগীসকলে তেতিয়া চিঞৰ বাখৰ কৰি প্ৰেমিক যুগলক উৎসাহিত কৰাত ব্যস্ত আছিল।
প্ৰেমিকাই তেওঁৰ হাঁহি আৰু আৱেগ নিয়ন্ত্ৰণ কৰিয়েই যুৱকৰ প্ৰস্তাৱত সন্মত হৈছিল। চৌপাশৰ ক্ৰিকেট অনুৰাগীসকল কিছু সময়ৰ বাবে প্ৰেমিক যুগলৰ এই কাণ্ড প্ৰত্যক্ষ কৰি উল্লাসিত হৈ পৰা দেখা গৈছিল।
আমেৰিকা ভ্ৰমণত সৰ্বাধিক ব্যয় ২৩ কোটি! প্ৰধানমন্ত্ৰী মোডীৰ ৫ বছৰত ৩৬ টা বিদেশ ভ্ৰমণত খৰচ কিমান?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
